Diari Oficial de la Generalitat Valenciana


Sumari del DOGV 4183, del 05-02-2002 (2002/589)

ORDRE de 8 de gener de 2002, de la Conselleria de Cultura i Educació, per la qual es concedix autorització d'obertura i funcionament dels centres docents privats de nova creació d'Educació Infantil que s'especifiquen en l'annex.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/589


Data del document
:   08-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament primari

ORDRE de 8 de gener de 2002, de la Conselleria de Cultura i Educació, per la qual es concedix autorització d'obertura i funcionament dels centres docents privats de nova creació d'Educació Infantil que s'especifiquen en l'annex. [2002/X589]
  
Els expedients han sigut iniciats a instància dels promotors dels centres que s'especifiquen en l'annex, en sol·licitud d'autorització d'obertura i funcionament dels centres docents privats de nova creació per a impartir els ensenyaments corresponents a l'Educació Infantil.
  
La Direcció General de Centres Docents aprovà, mitjançant resolució individualitzada per a cadascun dels centres, la proposta d'instal·lacions i ús educatiu dels espais reflectits en els plànols presentats per a les autoritzacions dels centres.
  
Cadascun dels expedients ha sigut tramitat per la direcció territorial corresponent, la qual ha considerat procedent accedir a la sol·licitud, a la vista dels informes favorables de la Unitat Tècnica de Construccions i de la documentació existent, que inclou l'informe favorable de la Inspecció Educativa, quant a l'adequació del professorat.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats de nova creació que s'especifiquen en l'annex, que tindran les característiques i efectes dels ensenyaments autoritzats que s'assenyalen.
  
DISPOSICIÓ ADDICIONAL
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 8 de gener de 2002
  
El conseller de Cultura i Educació,
  
p.s.r. (art. 4.1 del Decret 111/2000,
  
DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX
  
Denominació genèrica: Centre Autoritzat d'Educació Infantil de Primer Cicle
  
Denominació específica: Nanos
  
Titular: Mª Isabel Guerrero Ponce
  
Adreça: c/ Alqueries de Bellver, 31, baix
  
Localitat: València
  
Província: València
  
Codi: 29262363
  
Ensenyaments i capacitat màxima que s'autoritzen amb efectes des del curs 2001/2002
  
- Educació Infantil, Primer Cicle, amb 3 unitats i un màxim de 41 llocs escolars, distribuïts de la següent forma:
  
2 unitats de xiquets/es d'1 a 2 anys, amb 26 llocs escolars
  
1 unitat per a xiquets/es de 2 a 3 anys, amb 15 llocs escolars
  
Denominació genèrica: Centre Autoritzat d'Educació Infantil de Primer Cicle
  
Denominació específica: Infantil San Juan Bosco
  
Titular: Instituto Secular Auxiliares de Jesús Maestro Divino de Valencia
  
Adreça: c/ Gregorio Gea, 21, baix
  
Localitat: València
  
Província: València
  
Codi: 40827248
  
Ensenyaments i capacitat màxima que s'autoritzen amb efectes des del curs 2001/2002
  
- Educació Infantil, Primer Cicle, amb 3 unitats i un màxim de 41 llocs escolars distribuïts de la següent forma:
  
1 unitat per a xiquets/es de 0 a 1 any, amb 8 llocs escolars
  
1 unitat per a xiquets/es d'1 a 2 anys, amb 13 llocs escolars
  
1 unitat per a xiquets/es de 2 a 3 anys, amb 20 llocs escolars.